cyanic-selkie/wikianc huggingface dataset:
יואכים פון זדטוויץ
פעילות בתקופת השואה להצלת יהודים
יואכים פון זדטוויץ סייע ליהודים, ביחד עם פעילים פוליטיים אנטי-נאצים, ליהודים שרובם היו פעילים פוליטית לברוח לחו"ל. פעילות החילוץ עצמה אורגנה מביתה של ידידתו מילנה יסנסקה באופן הבא: זדטוויץ היה מגיע לביתה של יסנסקה בפראג ומשם הסיע את הנמלטים לאזור מורבסקה-אוסטרבה, בסמוך לגבול הפולני אותו הבריחו. משם יכלו לעבור לפולין בעזרת מדריכים מקומיים. עם זאת, לאחר כיבוש פולין על ידי הנאצים בספטמבר 1939, אפשרות זו כבר לא הייתה קיימת. במרץ 1940 נעצר זדטוויץ ונחקר על ידי הגסטפו בנוגע ליחסיו עם יסנסקה. חוקריו לא ידעו דבר על פעילות העזרה שהושיט ליהודים, אך ידעו על כוונתו לעזוב לאנגליה, מתוך מכתבים שנמצאו בדירתה של יסנסקה. הוא נעצר ב-27 במרץ 1940. בחקירתו נשאל רק על פעילותה של יסנסקה. הוא נכלא לכ - 15 חודשים, בהם העמיד פנים כחולה נפש ולכן שוחרר בטענה שאינו שפוי. עם שחרורו מן הכלא, אושפז זדטוויץ לאחר שבילה תקופה כמטופל במרפאות פסיכיאטריות. לאחר שהבריא, הוא שוחרר, והועסק עד סוף המלחמה כמתמחה במרפאות בעיירות שונות. לקראת סוף המלחמה חי בברלין, שם הוא שיתף פעולה עם קבוצת התנגדות.
כנסיית סן זכריה
היסטוריה
הכנסייה נבנתה מחדש בשנות ה-70 של המאה ה-12 בסגנון אדריכלות רומנסקית בתקופה זו נבנה גם הקמפנילייה (מגדל הפעמונים) של הכנסייה.
6ix9ine
ביוגרפיה
כשהיה בן 13, נורה אביו החורג למוות בקרבת בית המשפחה. בעקבות הרצח, הרננדז אושפז בשל דיכאון ופוסט-טראומה. מוטרד נפשית מפטירת אביו החורג, הרננדז החל להתפרע ובסופו של דבר הורחק מבית ספרו בכיתה ח' בשל התנהגות רעה. כדי לעזור בפרנסת המשפחה, הוא עבד בעבודות מזדמנות כמו פינוי שולחנות במסעדות, וגם סחר בסמים, בעיקר קנאביס והרואין, בזמן שעבד בחנות יינות מקומית בברוקלין.
2017: Day69 ו-Dummy Boy
ב-2020, לאחר שחרורו מהכלא, הוציא את הסינגל "Gooba". הווידאו קליפ הנלווה לשיר צבר כ-50 מיליון צפיות תוך 24 שעות, הסינגל עצמו הופיע לראשונה במקום השלישי במצעד הבילבורד הוט 100. ב-11 ביוני, הוציא את הסינגל "Trollz", בשיתוף ניקי מינאז'.
ריבים
במהלך 2018, הרננדז היה מעורב בריבים עם מספר ראפרים שכוללים את: חבורת ה"גלוגאנג" שמונה את צ'יף קיף, ליל ריס ותאדו, שנבעו מתקיפות מיניות כלפי "קיובן דול" שהייתה במערכת יחסים עם תאדו אבל גם ידידותית עם הרננדז. השניים המשיכו לריב במדיה החברתית כשהרננדז מפרסם סרטון כמעט-רומנטי של חופשה להוואי שלו עם קיובן דול לאינסטגרם, ונוסע לשכונה הישנה שבה צ'יף קיף חי ולעג לו, וגם תיקשר עם אמא של אחד הילדים של צ'יף קיף ומצלם את עצמו קונה לה בגדי מעצבים ולועג לו על זה שקיבל ממנה מציצה. ב-8 במאי 2018 טריפי רד הוציא הצצה לשיר "איי קיל פיפול" (אני הורג אנשים) שמארח את צ'יף קיף ותאדו, שהיה "דיס" שכוון אל סיקס ניין וקיובן דול. ב 2 ביוני 2018, צ'יף קיף נורה מחוץ למלון W בניו יורק אך לא נפגע, לא היו שום פגיעות מהמקרה. בגלל הריב מתמשך, הרננדז אושר להיות החשוד המרכזי על ידי משטרת ניו יורק אפילו שהיה בלוס אנג'לס באותו זמן.
בעיות חוקיות ואישיות
ההתנהגות הקרימינלית של הרננדז הייתה נושא של מחלוקות, הדוגמה הזכורה ביותר היא מקרה הסקס עם הילדה ב-2015. באוקטובר 2015, הרננדז הודה באשמה על שימוש בילדה בהופעה מינית. באוקטובר 2015 הוא נאשם בשלוש תביעות אחרי המקרה של פברואר 2015 בו היה לו מגע גופני עם ילדה בת 13 וצילם את זה והפיץ בסרטון בטעות כחלק מסרטון מוזיקה. שלושה סרטונים מתוארים כתלונה הקרימינלית נגד הרננדז. לתחילה "המגעים של תהליך מיני אוראלי עם ילדה. הנאשם הראשון הוא טאקוואן אנדרסון (הצלם), כשהנאשם השני דניאל הרננדז, עומד מאחורי הילדה עושה תוחב עם איבר מינו ומכה אותה בעכוז. הילדה עירומה בסרטון." הסרטונים האחרים מראים את הילדה יושבת בחיקו של הרננדז כשאנדרסון חופן את חזה, ואז יושבת עירומה בחיקיהם של אנדרסון והרננדז.
ב-18 בנובמבר 2018, הרננדז המנהל לשעבר שלו ועוד שלושה קשורים נעצרו. הרננדז נעצר על איומים והחזקת נשק לא חוקי ועל קשירת קשר לרצח ושוד מזוין, וצריך להתמודד עם מאסר עולם בכלא. הוא לכאורה חלק מ "תת קבוצה אלימה בBLOODS" (כנופיה) שידועה כ"nine trey gangsters". עורך הדין של הרננדז, לנס לאזארו, הציע שחרור בערבות ללקוח שלו בתנאי שהרננדז מוותר על הדרכון שלו, משלם קצת פחות מ2 מיליון $ לערבות, ושהוא נשאר במעצר בית, אבל השופט סירב לערבות.
מירו בן שמעון
קריירה
בעונת 1999/2000 החליף את ניסים בכר באמצע העונה כמאמן מ.ס. אשדוד, והצליח להשאיר את הקבוצה בליגת העל. בהמשך אימן לתקופה קצרה בליגת הלאומית את הפועל כפר סבא לאחר שנקלעה לסכנת ירידה והצליח להשאיר אותה בליגה, ולאחר מכן אימן את עירוני ראשון לציון.
הישגו הגדול ביותר היה ההעפלה לגמר גביע המדינה עם קבוצתו הפועל אשקלון בעונת 2006/2007, בה הפסיד להפועל תל אביב בפנדלים. באותה עונה ירדה הפועל אשקלון לליגה הארצית.
הבוצ'יס
שלוש האלבומים הראשונים יצאו בלייבל Mr. Lady Records, בניהולה של קאיה וילסון ותמי רה קארלאנד. מקור השם באריך-נגן עצמאי של וילסון. תחת הלייבל הזה שוחררו גם שני האלבומים הראשונים של Le Tigre.
דיאלוג על שתי מערכות העולם המרכזיות
תגובת הכנסייה
גליליי הצהיר כי לאחר שלוש שנים קרא שוב את ספרו ולהפתעתו ניכרת עמדת הגנה על התאוריה ההליוצנטרית. גליליי טען שכוונתו הייתה להציג דיון משכנע וזאת עשה באמצעות חיזוק טיעונים שגויים, ועל כך הביע חרטה. בחקירה נוספת טען כי כוונותיו היו טהורות וכי לא דגל בתאוריה הקופרניקאית בעת כתיבת הספר. האפיפיור דרש להחרים את "דיאלוג", בנוסף להתכחשות פומבית של גליליי לתורה ההליוצנטרית.
שחמטן
הופעה
בסוג השחמטן קיימים מספר מינים. גודלם של המינים הבולטים הוא 12-15 מ"מ. גופם זיפני, מוצק וצבעו אפור. על החזה שלושה פסי אורך שחורים. בבטנו משבצות כהות ובהירות לסירוגין, דימוי דגם של לוח שחמט.
הסגנון הבין-לאומי
הסגנון הבין-לאומי בארצות הברית
באופן דומה ובאותה תקופה התפתח הסגנון גם בערים הגדולות בארצות הברית. מחלוצי רעיון הפונקציונליזם והבנייה הנקייה ונטולת הקישוטים היה האדריכל לואיס סאליבאן שפעל בשיקגו בסוף המאה ה-19. סאליבאן היה מי שטבע לראשונה את הביטוי "Form follows Function" שהשפיע רבות גם על האדריכל פרנק לויד רייט. רייט לעומת זאת בחר להתנגד לסגנון הבין-לאומי בטענה שהוא אינו מתאים את עצמו לסביבה בה הוא נבנה, בניגוד לסגנונו שלו (אדריכלות אורגנית) בו על הבניין להשתלב ברקע באופן מושלם.
אדריכלות הסגנון הבין-לאומי תפסה תאוצה בארצות הברית בעיקר לאחר הגירת אדריכלי הבאוהאוס אליה החל משנת 1933.
דוינה
הדוינה המפורסמת ביותר היא שיר הנושא את השם "דוינה" מאסופת שירי עם שפרסם וסילה אלכסנדרי ב-1852. השיר, המתחיל במילים Doină, doină, cântec dulce! (דוינה, דוינה, זמר מתוק!) מהלל את הקשר של המזמר אל שיר הדוינה.
Chikni Chameli
תפיסה
השיר הוא גרסה מחודשת של השיר "Kombdi Palali" מהסרט "Jatra" משנת 2006, שצולם על ידי השחקנים בהראט גדאב וקראנטי רדקר.
אמיטוקיון
טורף זה היה היפרקרניבור בהתבסס על מבנה שיניו וגודל ניביו הארוכות והחדות ששימשו לקריעת בשר. הוא הגיע לגודל של אריה ממוצע במשקל 230 ק"ג והיה בעל חוטם ולסת גדולים וקצרים באורכם עם מפתח פה רחב, ומה מעט לזה של הברבורופליס. היו לו גפיים חזקות עם מפרקים מחוזקים ואולי גם טפרים נשלפות כשל חתוליים.
בטלה דעתו אצל כל אדם
דוגמאות
במסכת ברכות קיים דיון ביחס לחיובו של מי ששותה יין בברכת המזון. הגמרא מניחה שם שחיוב בברכת המזון חלה על דבר שאדם קובע עליו סעודה (אכילה משמעותית ולא רק אכילה ארעית וזניחה). כתוצאה מהנחה זו שואלת שם הגמרא האם אדם שיקבע סעודה על יין יתחייב בברכת המזון. תירוץ הגמרא לשאלה זו הוא, כי אין משמעות במצב זה לרצונו האישי של האדם, היות שבאופן כללי לא מקובל לקבוע סעודה על יין, ו"בטלה דעתו אצל כל אדם".
הלכות סחיטה
בנוגע לכך, קיימת מחלוקת מה תהא ההלכה באדם פרטי שדרכו לסחוט פירות לצורכו אבל אין מנהג העולם לסוחטו לשם כך, האם זו תהא חשובה סחיטה או לא. דעת רש"י ופוסקים נוספים היא שגם זו חשובה סחיטה ואין לומר ש"בטלה דעתו אצל כל אדם", אך רבים הם החולקים עליו וכן נפסקה ההלכה.
ריאן או'קונל
ראשית חייו
הוא היה בארון עד לגיל 17, והרגיש שהוא צריך לצאת מהארון, לרדוף אחרי ילד אחר שכבר היה מחוץ לארון. משפחתו תמכה כאשר עשה זאת; אחותו, דודו וסבו כבר הזדהו כלהט"בים.
2016 ומיוחד
הסדרה "מיוחד" מבוססת, במידה רבה, על חייו של או'קונל. הוא משתמש בתוכנית כדי "לחקור את יכולתו המופנמת ואת חוסר הביטחון שלו להיות בקהילה הגאה". מחקר של קרן משפחת רודרמן מ-2016 מצא כי "כ-95% מהדמויות עם המוגבלות בטלוויזיה מוצגות על ידי שחקנים בעלי יכולת". הכללת שחקנים עם מוגבלות עדיין נדירה בתעשיות הבידור; ב-2018, השחקנית האמריקאית, אלי סטרוקר, הייתה "האדם הראשון בכיסא גלגלים שזכה בפרס טוני". ביולי 2019, מארוול עשתה היסטוריה בכך שהכריזה על גיבור על חירש ראשון. גם "המתים המהלכים" של AMC ו-"השנים" של HBO היו מבין הבודדים שהכריזו על ייצוג נכים בתוכניות הטלוויזיה שלהם.
מיורקה
היסטוריה
במהלך כיבוש מיורקה הביס חיימה הראשון, מלך אראגון ("הכובש") את השליט המוסלמי של מיורקה בשנת 1229, ושנה לאחר מכן, ב-1230, בזז את מדינה מיורקה. ההתנגדות המוסלמית לכיבוש הנוצרי דעכה לבסוף בשנת 1231. התושבים המוסלמים נמלטו לאפריקה או שהפכו לעבדים. אחרי מותו של חיימה הראשון בשנת 1276 חולקה ממלכתו בין בניו, וחיימה השני עלה לשלטון כמלך מיורקה. אולם אחרי מותו של חיימה השלישי ב-1349 מיורקה סופחה לממלכת אראגון, וממלכת מיורקה העצמאית באה אל קצה. עם נישואיהם של המלכים הקתוליים ב-1469 ממלכת אראגון וממלכת קסטיליה אוחדו לממלכה אחת, ממלכת ספרד, ומרכז הכובד הפוליטי והכלכלי הוסט אל פנים חצי האי האיברי, מה שהותיר את מיורקה כאי שולי וחסר חשיבות.
מריה באביץ'
הכרה והנצחה
ב-1 במאי 1962, מריה הייתה אחת מהראשונים לנטוע עץ בשדרת חסידי אומות העולם. ב-30 במאי 1978, לאחר מותה, הוכרה מריה באביץ' על ידי יד ושם כחסידת אומות העולם.
מרסדס בנד
היסטוריה
בסוף העשור השני של המאה ה-21 ניהל את הלהקה אסף גובר, גיטריסט להקת מלכה באיה, שגם הופיע עם הלהקה בתור גיטריסט ליווי ברוב ההופעות.
סיטיגרופ
חטיבות עסקיות
חטיבת בנקאות עסקים והשקעות מורכבת משלוש תת-חטיבות: שווקים עולמיים, בנקאות עולמית, ושירותי עסקאות עולמיים. חטיבה זו מטפלת בניהול מזומנים בתאגידים גדולים, בהלוואות ובשירותי השקעות. בנק ההשקעות של סיטיגרופ הוא אחד מן הגדולים בעולם. הבנק אינו מרבה לעסוק ברכישת מניות ואיגרות חוב ספקולטיביות, כפי שנוהגים בנקי השקעות אחרים בעולם.
החברה העצמאית סיטיגרופ השקעות אלטרנטיביות עוסקת בניהול נכסי הון שונים עבור לקוחותיה באמצעות קרנות המשקיעות באפיקים אלטרנטיביים, בשונה מהשקעה באמצעות קרנות הנאמנות המסורתיות, שבהן אין החברה מחזיקה עוד. אפיקי ההשקעה כוללים מוצרים פיננסיים מובנים, קרנות הון אלטרנטיביות, סחורות עתידיות ונדל"ן. המוצרים הפיננסיים המובנים שבהם סוחרות קרנות אלה מונפקים ומוחתמים בידי חטיבת בנקאות ההשקעות של הקבוצה, והחברה מציעה ללקוחותיה המוסדיים והפרטיים מגוון של למעלה משמונים מוצרי השקעה.
Waledac botnet
התולעת הופצה בצורת עמית לעמית והדביקה כ-90,000 מחשבים. לאחר ההדבקה הראשונית מחשבו של הקורבן אפשר לתוקף חיצוני להשתלט עליו ולבצע פעולות בשמו.
אגם ת'וריסוואטן
גאוגרפיה
אגם Thorrisvatn הפך למאגר עם הסתה של נהר Thjórsá ב Börfell Mountain בשנים 1970–1972. נהר Kaldakvísl הוסב לתוך האגם בקצה הצפוני של האגם וזרם מבוקר נבנה בקצה הדרומי.
המכללה האקדמית לחברה ואמנויות
קמפוס המכללה נחנך בשנת 2012 והוא ממוקם בקרבת תחנת הרכבת נתניה, ומתפרש על פני 3,000 מ"ר.
1919 בארץ ישראל
להלן אירועים בולטים שהתרחשו במהלך שנת 1919 באזור ארץ ישראל.
הרברט סיימון
מחקריו
בספרו הידוע ביותר, "התנהגות אדמיניסטרטיבית" (1947), העמיד סיימון את קבלת ההחלטות כמהות המינהל הציבורי. הספר אף נבחר בשנת 1989 לחיבור בעל ההשפעה הגדולה ביותר מעולם על תחום תורת המנהל הציבורי. לדבריו, משום שבמגבלת הזמן הארגוני, עיבוד מידע מסוים כרוך בהכרח בוויתור על עיבוד מידע אחר, המשאב החסר ביותר לדבריו במנהל הציבורי איננו כסף, אלא זמן או "יכולת הקשב" של המנהלים.
סיימון טבע את המונחים "רציונליות מוגבלת" (Bounded Rationality) ו"סטיספיקציה" (Satisficing) או מודל השבעת הרצון. במחקריו יצא כנגד המודל הרציונלי לקבלת החלטות, בטענה שההנחות המוקדמות שהוא מניח גורמות לכך שהוא איננו מציאותי ויכולת הניבוי שלו נמוכה מאוד. לטענתו, גם אם מקבל ההחלטות מעוניין לקבל את ההחלטה הרציונלית ביותר, תמיד ישנם גורמים - כגון מגבלות ניהוליות, קוגניטיביות, סביבתיות, הטיות תפיסה וכן מגבלות של זמן או עלות - המונעים ממנו להשיג זאת בצורה מלאה. בעיה נוספת היא הנטייה של בני האדם לשפוט מידע חדש על פי הדימויים הישנים שהם מכירים (ראו לדוגמה "הקונספציה").
רוזריו דוסון
קריירה
ב-1999 הצטרפה דוסון לפרינס בהקלטותיו המחודשות לשירו "1999". באותה שנה הופיעה בקליפ לשיר של The Chemical Brothers, "Out of Control", מאלבומם "Surrender", וכן השתתפה ב"She Lives In My Lap", טרק מאלבומה של להקת אאוטקאסט "Speakerboxxx/The Love Below". ב-2001 שיחקה בסרט ג`וזי והפוסיקאטס.
בשנת 2006 שיחקה בסרט הפשע "מדריך להכרת קדושיך" בכיכובו של צ'נינג טייטום. בשנת 2006 כיכבה כבקי בסרט "מוכרים בלבד 2" ובמאי אותה שנה, בעקבות אהדתה הגדולה לספרי קומיקס, יצרה את מיני סדרת הקומיקס "Occult Crimes Taskforce", אותה קידמה בפסטיבל קומיקון בשנת 2007. כיכבה לצד טרייסי תומאס, ששיחקה לצדה גם ב"רנט", בסרט הניצול של קוונטין טרנטינו ורוברט רודריגז, "חסין מוות", שיצא לאקרנים ב-2007. באותה שנה התאחדה עם חברתה מלימודיה בלי סטרסברג, טליה לוגסי, כדי להפיק ולככב בסרט "Descent", והופיעה באחד ממופעי "לייב ארת'".
ספלנקטומיה
קרע של הטחול
הסיבה השכיחה ביותר להוצאת טחול היא קרע שלו, על פי רוב כתוצאה מתאונה או ממכה מאוד חזקה בבטן. מצב זה נחשב לרציני ושכיח בפגיעות בטן, מכיוון שכמות גדולה של דם עלולה להישפך אל תוך חלל הבטן. כאשר מתרחשת קריעה של הטחול, המעטפת נקרעת ראשונה ולאחר מכן הרקמה שבתוכו, אך הקופסית הקשיחה של הטחול, שבהּ נמצא רוב הדם, יכולה להחזיק את הדימום לזמן מה. למרות זאת, במקרים אלה נדרש ניתוח בדחיפות, כדי למנוע איבוד דם רציני.
ק.ק. ספליט
'''ק.ק. ספליט (בקרואטית: košarkaški klub Split''') היא קבוצת כדורסל קרואטית מהעיר ספליט, המשחקת בליגת העל הקרואטית.
ג'ון טולנד
ג'ון טולנד (באנגלית: John Toland; 30 בנובמבר 1670 – 11 במרץ 1722) היה מראשוני הדאיסטים הבריטים, האדם הראשון שכינה את עצמו הוגה חופשי ומתומכי האמנציפציה ליהודים.
משה נתיב
שירותו הצבאי
במהלך שירותו סיים לימודים במסגרת המכללה הבין-זרועית לפיקוד ולמטה והמכללה לביטחון לאומי. היה בעל תואר ראשון בהיסטוריה מאוניברסיטת תל אביב.
אפר איסט סייד
מוסדות תרבות
באזור האפר איסט סייד נמצאים מספר מוסדות תרבות מהידועים והחשובים בעולם. לאורך מייל המוזיאונים נמצאים מוזיאון קופר יואיט, מוזיאון דל באריו, מוזיאון המטרופוליטן לאמנות, המוזיאון היהודי של ניו יורק, מוזיאון העיר ניו יורק ומוזיאון סולומון ר. גוגנהיים. כמו כן נמצא ברובע אוסף פריק ומכון גתה.
נבחרת טאיוואן בכדורגל
נבחרת טאיוואן בכדורגל (בסינית: 中華台北男子足球代表隊) היא נבחרת הכדורגל הלאומית של טאיוואן. הנבחרת מנוהלת על ידי התאחדות הכדורגל של טאיפיי הסינית.
מקס אויבה
בשיא היכולת
בתחרות השחמט בנוטינגהאם 1936, הנחשבת עד היום לאחת התחרויות החשובות שהתקיימו אי פעם הגיע למקום השלישי אחרי מיכאל בוטביניק וקפבלנקה ולפני אלכין.
הופעות באולימפיאדות השחמט
מקס אויבה השתתף בנבחרתה האולימפית של הולנד בשבע אולימפיאדות.
בריטניה במשחקים האולימפיים
בריטניה היא אחת מארבע המדינות היחידות שהשתתפו בכל המשחקים האולימפיים שנערכו בעת החדשה מאז חידושם באולימפיאדת אתונה (1896) (לצדן של אוסטרליה, יוון ושווייץ). לאורך השנים, זכו הספורטאים הבריטים ב-285 מדליות, מהן 285 מדליות זהב, ובריטניה מדורגת שלישית בטבלת המדליות של כל הזמנים, אחרי ארצות הברית וברית המועצות. הענפים הבולטים ביותר הם אתלטיקה (203 מדליות, מהן 55 מדליות זהב, מקום שלישי אחרי ארצות הברית וברית המועצות), אופניים (87 מדליות מהן 32 מדליות זהב, מקום שלישי אחרי צרפת ואיטליה), חתירה (68 מדליות מהן 31 מדליות זהב, מקום שלישי אחרי ארצות הברית וגרמניה המזרחית) ושיט (58 מדליות, מהן 28 מדליות זהב, יותר מכל מדינה אחרת). בטריאתלון מוליכה בריטניה את טבלת המדליות יחד עם שווייץ, בהוקי שדה היא מדורגת במקום הרביעי, אחרי הודו, הולנד ואוסטרליה וברכיבה היא מדורגת במקום החמישי, אחרי גרמניה, שוודיה, צרפת וארצות הברית. בריטניה גם אירחה את המשחקים שלוש פעמים, שלושתן בלונדון.
מושבות וטריטוריות בריטיות
הונג קונג שלחה אף היא משלחת עצמאית כשהייתה בריבונות בריטית, והיא ממשיכה לשלוח משלחת נפרדת גם כיום, כשהיא חלק מסין.
אולימפיאדת לונדון (1908)
ענפים בולטים נוספים היו קליעה (21 מדליות, מהן 6 מדליות זהב), איגרוף (14 מדליות, מהן 5 מדליות זהב; למעשה, כל המדליות האפשריות פרט למדליית כסף אחת), רכיבה על אופניים (8 מדליות, מהן 5 מדליות זהב), חתירה (8 מדליות, מהן 4 מדליות זהב), שחייה (7 מדליות, מהן 4 מדליות זהב), שיט (6 מדליות, מהן 4 מדליות זהב) והיאבקות (10 מדליות, מהן 3 מדליות זהב). כן זכו ספורטאים בריטים במדליות בהחלקה אומנותית, התעמלות, ז'ו דה פום, מחבטים (ענף בו כל המשתתפים היו בריטים), משיכת חבל, סיף וקשתות.
גם בענפי הספורט הקבוצתי זכו הקבוצות הבריטיות להישגים. בהוקי שדה השתתפו 6 נבחרות, ארבע מהן בריטיות - אנגליה, אירלנד, ויילס וסקוטלנד. נבחרת אנגליה דורגה ראשונה, אירלנד שנייה וסקוטלנד שלישית, והישגיהן נזקפים כולם לזכות בריטניה. בכדורגל השתתפו לראשונה נבחרות לאומיות. הנבחרת הבריטית זכתה במדליית הזהב לאחר שגבה על נבחרת דנמרק במשחק הגמר. בתחרויות הפולו השתתפו 3 קבוצות בריטיות, שחלקו ביניהן את המדליות. נבחרת הכדורמים העפילה אוטומטית למשחק הגמר, בו גברה על נבחרת בלגיה. בתחרויות הלקרוס והרוגבי השתתפו רק שתי נבחרות. בלקרוס הפסידו הבריטים לקנדים וברוגבי לאוסטרלאסיה, אבל די היה בכך כדי להקנות לבריטים את מדליות הכסף בענפים אלה. במשחקים נערכו גם שלושה מרוצי סירות מנוע, אך בכל אחד מהן סיימה רק נבחרת אחת, בשל הרוחות החזקות. בשניים מהמרוצים היה זה הצוות הבריטי.
אולימפיאדת סטוקהולם (1912)
כמה ספורטאים בלטו במיוחד. הטניסאי צ'ארלס דיקסון זכה במדליית הזהב בתחרות הזוגות המעורבים (יחד עם אדית הנאם), במדליית כסף בטורניר באולמות סגורים ובמדליית ארד בטורניר הזוגות באולמות סגורים (עם אלפרד בימיש). שותפתו של דיקסון, אדית הנאם, זכתה גם במדליית זהב בטורניר היחידות. הקלע ויליאם פים זכה במדליית זהב ובמדליית כסף, רוכב האופניים פרדריק גראב זכה בשתי מדליות כסף, והשחיין ג'ק הטפילד זכה במדליות כסף במשחים ל-400 ול-1500 מטרים בסגנון חופשי, והיה שותף לזכייתה של רביעיית השליחים הבריטית במדליית הארד במשחה ל-4X200 בסגנון חופשי.
אולימפיאדת ברלין (1936)
הישגי הספורטאים הבריטים ירדו עוד יותר באולימפיאדת ברלין (1936), כשזכו ב-14 מדליות, מהן 4 מדליות זהב. בריטניה דורגה במשחקים אלה במקום העשירי. גם הפעם מחצית המדליות הושגו באתלטיקה, והיתר בחתירה, רכיבה על אופניים, רכיבה על סוסים ושיט.
אולימפיאדת הלסינקי (1952)
הישגיה של בריטניה באולימפיאדת הלסינקי (1952) היו החלשים בתולדותיה בכל הזמנים: 11 מדליות, בהן מדליית זהב אחד בלבד, ברכיבה על סוסים. היא דורגה במקום ה-18 בטבלת המדליות. יתר המדליות הושגו באתלטיקה (5 מדליות), הוקי, היאבקות, רכיבה על אופניים, שחייה ושיט.
אולימפיאדת מלבורן (1956)
האתלט כריס בראשר היה מעורב בתקרית לא נעימה. בראשר הגיע במקום הראשון בריצת 3000 מטר מכשולים, אך נפסל לאחר שנטען כי הפריע לאצן הנורווגי ארנסט לארסן (שסיים במקום השלישי). בסופו של דבר, לאחר שלארסן עצמו, כמו גם האצנים שסיימו במקומות השני והרביעי, הודיעו למארגנים כי לא היו דברים מעולם, הוענקה לבראשר המדליה.
המפלגה הסוציאליסטית הפרוגרסיבית (לבנון)
הקמה ושנים ראשונות
בשנת 1951 המפלגה הצליחה בפעם הראשונה להכניס נציגים לפרלמנט ועד שנת 1972 היא החזיקה סיעה בפרלמנט שמספר הנציגים שלה היה בין שלושה לשישה.
מלחמת האזרחים
בזמן מלחמת האזרחים הלבנונית המפלגה הייתה מרכיב מרכזי בתנועה הלבנונית הלאומית, שהייתה קואליציה של מפלגות שתמכו במחנה הרדיקלי בזמן מלחמת האזרחים.
בריטניה במשחקים האולימפיים
אולימפיאדת מונטריאול (1976)
261 הספורטאים שייצגו את בריטניה באולימפיאדת מונטריאול (1976) זכו ב-13 מדליות, בהן 3 מדליות זהב, והם דורגו במקום ה-13 בטבלת המדליות. השחיין דייוויד וילקי זכה במדליית זהב במשחה ל-200 מטרים בסגנון חזה, ובמדליית כסף במשחה ל-100 מטרים. השייטים ג'ון אוזבורן ורג וייט זכו במקום הראשון בדגם טורנדו, ובמדליית הזהב השלישית זכו ג'ים פוקס, דני נייטינגייל ואדריאן פרקר בקרב חמש. רודני פטיסון, שנשא את הדגל הבריטי בטקס הפתיחה, זכה הפעם במדליית הכסף, יחד עם ג'וליאן ברוק-הוטון. מדליות נוספות הושגו באיגרוף, אתלטיקה, ג'ודו, חתירה ורכיבה על אופניים.
אולימפיאדת סיאול (1988)
382 ספורטאים בריטים נטלו חלק באולימפיאדת סיאול (1988). הם זכו ב-24 מדליות, מהן 5 מדליות זהב, ודורגו במקום ה-12.
ענפים נוספים
השייטים הבריטים השתתפו בכל התחרויות, העפילו לכל עשרת שיוטי המדליות, ובשלושה מהם זכו לעמוד על הפודיום. ג'יילס סקוט ניצח בדגם פין, סאסקיה קלארק והאנה מילס שיפרו את הישגן מלונדון וזכו אף הן במדליית זהב ב-470, וניק דמפסי שב וזכה במדליית כסף ב-RS:X, המדליה האולימפית השלישית שלו. כריס גרוב ולוק פיישנס סיימו במקום החמישי ב-470, ניק תומפסון סיים במקום השישי בלייזר, אלן סיין ודילן פלטשר סיימו במקום השישי ב-49er, אליסון יאנג סיימה במקום השמיני בלייזר רדיאל, סופי איינסוורת' ושרלוט דובסון סיימו במקום השמיני ב-49er, בריוני שואו סיימה במקום התשיעי ב-RS:X וניקולה גרובס ובן סקסטון סיימו במקום התשיעי בנאקרה 17.
אולימפיאדות החורף
באולימפיאדת סנט מוריץ (1948) זכו שני בריטים במדליות ארד, ג'נט אלטווג בהחלקה אומנותית וג'ון קראמונד בסקלטון. באולימפיאדת אוסלו (1952) שיפרה אלטווג את הישגה, וזכתה במדליית הזהב. בשתי אולימפיאדות החורף הבאות לא הצליח אף ספורטאי בריטי לזכות במדליה במשחקי החורף, והבאים לעשות זאת היו גולשי המזחלות רובין דיקסון וטוני נאש, שזכו במדליית זהב באולימפיאדת אינסברוק (1964). הפעם הבאה בה עמד ספורטאי בריטי על הפודיום במשחקי החורף הייתה באולימפיאדת אינסברוק (1976), אז זכה ג'ון קארי במדליית זהב בהחלקה אומנותית. באולימפיאדת לייק פלאסיד (1980) זכה מחליק אומנותי אחר במדליית הזהב, רובין קאזינס, ובאולימפיאדת סרייבו (1984) היו אלה כריסטופר דין וג'יין טורוויל, שזכו במדליית הזהב במקצה הזוגות.
לאחר עשור שחון, זכתה המשלחת הבריטית לאולימפיאדת לילהאמר (1994) בשתי מדליות ארד. דין וטורוויל זכו במדליה האולימפית השנייה שלהם, וניקי גוץ' סיים במקום השלישי בהחלקה מהירה במסלול קצר, במקצה ל-500 מטר. באולימפיאדת נאגנו (1998) זכתה רביעיית גולשי המזחלות במדליית ארד. באולימפיאדת סולט לייק סיטי (2002) זכתה נבחרת הנשים בקרלינג במדליית הזהב הראשונה לזכות בריטניה מזה 22 שנים, שהייתה גם המדליה הראשונה בקרלינג מזה 82 שנים. ספורטאית נוספת, אלכס קומבר, זכתה במדליית ארד בסקלטון. באולימפיאדת טורינו (2006) זכתה גולשת סקלטון אחרת, שלי רודמן, במדליית כסף, ובאולימפיאדת ונקובר (2010) זכתה גולשת סקלטון שלישית, איימי ויליאמס, במדליית זהב.
מעיין אליקים
מעיין אליקים (נולד ב-8 ביולי 1985) הוא אמן ישראלי הפועל במגוון רחב של אמצעים, בהם פיסול, פיסול-ציבורי, מיצב, צילום, וידאו ארט והדפס.
עבודתו האמנותית
בינואר 2022 השתתף בתערוכה הקבוצתית "המצאת הציור: איך עשית את זה?" שאצר יצחק ליבנה בגלריית נגא, תל אביב. בעבודה שהציג יצר בפיגמנטים טבעיים כוכב לכת המצטייר כלבה רותחת ומבעבעת, ובשוליה קו מתאר כחול.
Viasat Nature
2002-2005: Viasat Nature ו- Viasat Action
בשנת 2003, 1,784,000 שוודים (21% מהאוכלוסייה) יכלו לראות את הערוץ בתשלום. בסך הכל, צופים השוודים בממוצע בערוץ 0.6 דקות ביום.
יוהאן אנדריאס אייזנמנגר
שיטת הכתיבה
דוגמה לשיטת הכתיבה עולה מהתייחסותו של אייזנמנגר לעלילות הדם. הוא חוזר בספרו על סיפור עלילת הדם. הוא עורך בספר רשימה מפורטת, בסדר כרונולוגי, של כל עלילות הדם. לאחר מכן הוא מביא את כל הפסוקים בתורה האוסרים אכילת כל דם, ואף מצטט מתוך ספר של יהודי מומר בשם תומאס, שכתב כנגד עלילות הדם. כאן לאחר שלכאורה הביא באופן אובייקטיבי את שתי הגישות מעיר אייזנמנגר את הערת המחץ שלו, כי אין הוא יכול לפסוק, אך היות שכל מקרי המוות אירעו דווקא בתקופת פסח אומר הדבר דרשני.
יוהאן כריסטוף וגנזייל
יוהאן כריסטוף וגנזייל (בגרמנית: Johann Christoph Wagenseil; 26 בנובמבר 1633 – 9 באוקטובר 1705) היה הבראיסט נוצרי-גרמני בן המאה ה-17.
גלדיס נייט
נייט נולדה באטלנטה, ובילדותה שרה במקהלת הכנסייה המקומית. היא התפרסמה לראשונה בגיל שמונה כאשר זכתה בתוכנית הטלוויזיה "The Original Amateur Hour". באותה שנה החלה להופיע יחד עם אחיה מרלד ובני דודיה ויליאם גסט ואדוארד פאטן. בהמשך הקימו הארבעה את להקת "גלדיס נייט והפיפס" שהתקיימה ברציפות עד 1989. שניים משירי הלהקה הגיעו למקום הראשון בבילבורד הוט 100: "Midnight Train to Georgia" ו-"That's What Friends Are For"). לאחר התפרקות הלהקה הופיעה נייט כאמנית סולו.
קולבי קאליי
קולבי מארי קאליי (באנגלית: Colbie Caillat; נולדה ב-28 במאי 1985) היא זמרת פופ אמריקאית, כותבת שירים וגיטריסטית.
יואכים השני, הנסיך הבוחר מברנדנבורג
יואכים השני "הקטור", הנסיך הבוחר מברנדנבורג (בגרמנית: Joachim II., Kurfürst von Brandenburg; 13 בינואר 1505 - 3 בינואר 1571) היה נסיך בוחר של ברנדנבורג, ונקרא על שם הגיבור הידוע ממלחמת טרויה.
ביוגרפיה
בשנת 1535 מת אביו, ויואכים ירש את כתר הנסיך הבוחר. אך גם לאחר מות אביו, ולמרות שכאמור, בפועל היה כבר פרוטסטנטי ואף נכח (פברואר 1539) בתפילה הלותרנית הראשונה שהתקיימה בברלין, לא הזדהה רשמית עם מרטין לותר, עד למות חותנו מלך פולין, (1548), ועד לחתימת שלום אאוגסבורג ב-1555. במהלך המלחמה השמלקלדית הוא שמר על נייטרליות, למרות שהרגיש קרוב יותר לראשי ברית שמלקלדן, בהיותו פרוטסטנטי, לאחר לחץ פוליטי מצד הקיסר קרל החמישי.
התנהלותו הפוליטית השקולה, וקשרי הנישואין שלו עם ארצות זרות, גרמו לברנדנבורג לשגשג ולהתפתח בשנות שלטונו, מכיוון שהנסיכות כמעט ולא נפגעה ממאורעות הזמן הקשים שעברו אז על האימפריה הרומית הקדושה.
Rehab (שיר של איימי ויינהאוס)
וידאו קליפ
הקליפ בוים על ידי הבמאי פיל גריפין ושוחרר בספטמבר 2006. בקליפ רואים את להקתה של ויינהאוס מנגנת את המנגינה בזמן שוויינהאוס שרה את מילות השיר למצלמה. חברי הלהקה לבושים בגלימות בזמן הקליפ. הקליפ מתחיל כאשר ויינהאוס קמה מהמיטה והולכת לשירותים. בסצנה השנייה ויינהאוס נראית יושבת על כיסא במשרדו של פסיכיאטר, ככל הנראה מסבירה את עצמה לפסיכיאטר בלתי נראה. בניגוד למילים, הווידאו מסתיים בכך שוויינהאוס עדיין בגמילה, יושבת על מיטה בחדר לבן רעפים במחלקה קלינית עם הלהקה שלה סביבה.
ג'ורג' סטיינברנר
סטיינברנר הורשע בתרומות בלתי חוקיות לנשיא ריצ'רד ניקסון. הוא זכה לחנינה מהנשיא רונלד רייגן.
למרות דמותו השנוייה במחלוקת סטיינברנר לא נמנע מלצחוק על עצמו בתקשורת, ודמותו הופיעה בתוכניות טלוויזיה רבות, ביניהן משפחת סימפסון, סאטרדיי נייט לייב ועוד. בולטת במיוחד הייתה דמותו בסדרה סיינפלד בתקופה שג'ורג' קוסטנזה עבד במועדון. הדמות צולמה רק מגבה, בדרך כלל כשהוא יושב ליד השולחן במשרדו. את הדמות גילם לי בר ואת קולה תרם לארי דייוויד.
שאול אדלר
קורות חיים
אדלר היה נשוי לסופי האסדן ואב לשלושה: יהודית, יהונתן ואשר. נפטר ב-1966 בירושלים. בהלווייתו השתתף נשיא המדינה. בשנת 1995 הודפס דיוקנו על בול ישראלי.
DOC
כיום פורמט זה הוא אחד מהפופולריים בתחום של קובצי טקסט עשירים, מאחר שמעבד התמלילים וורד הפך להיות מעבד התמלילים הנפוץ ביותר בעולם. עם זאת, בתכנת וורד 2007 הציגה מיקרוסופט פורמט קבצים חדש המשמש כברירת מחדל, docx, קובץ מכווץ הכולל בתוכו, בין השאר, קובצי XML.
לא לנשום
עלילה
שלושה עבריינים צעירים תושבי דטרויט, רוקסן/"רוקי" (ג'יין לוי), אלכס (דילן מינט) ומאני (דניאל זובאטו), עוסקים בשוד בתי תושבים עשירים ומוכרים את שללם לסוחר ברכוש גנוב בשם ראול (כריסטיאן זאגיה). רוקי מתגוררת עם אמה הגרושה ג'ינג'ר (קטיה בוקור), מובטלת כרונית ושתיינית, ועם אחותה הקטנה דידי (אמה ברקוביצ'י). היא כמהה לעזוב את דטרויט ולהתחיל חיים חדשים בקליפורניה, כאשר יהיה בידיה הסכום הנחוץ לכך. אביו של אלכס עובד כשומר בחברה המאבטחת בתי מגורים, וכך משיג אלכס מפתחות לבתים. לאור היכרותו של אלכס עם החוק הפלילי, יש להם שלושה קווים אדומים: הם לא גונבים כסף מזומן, ערך השלל לא עולה על 10,000 דולר, והם לא נושאים איתם נשק חם שנותן לדיירי בתים עילה חוקית לירות בהם (מאני מכנה אותו בלגלוג "השופטת ג'ודי", "כבוד השופט" ו"דקסטר"). מאני הוא בן-זוגה של רוקי, עבריין חסר עכבות המתכוון לעזוב איתה לקליפורניה.
לפתע מופיע נורדסטרום שהרחשים העירו אותו, ושואל "מי שם?". מאני מסמן לרוקי לשתוק, טוען באוזני הקשיש שהוא לבדו ונכנס לבית בטעות בהיותו שיכור ובכוונתו לצאת. העיוור דורך על חלקי הבריח המפוזרים את הרצפה, מבין שמדובר בפורצים ומתקדם לעבר מאני אשר נבהל, דורך את האקדח, יורה פעם אחת באוויר ומזהיר שבכוונתו לצאת רק אחרי שייקח את מה שיש מאחורי הדלת. למרות זאת, נורדסטרום מתנפל על מאני, אוחז בצווארו בכוח מפתיע, מוציא מידו את האקדח והורג אותו בירייה בראשו. רוקי המבועתת מסתתרת בתוך חדר ארונות. אלכס חוזר אל תוך הבית למשמע היריות, העיוור חולף על פניו בלי להרגיש, ואלכס המופתע רואה את מאני המת ומסתתר בחדר השירותים. נורדסטרום נועל היטב את דלת היציאה מהבית, ואחר כך נכנס לשירותים וממסמר לוח עץ לחלון הפרוץ. רוקי שולחת לאלכס מסרון בבקשת עזרה, והוא עונה לה שהוא נמצא בתוך הבית. האיש נכנס לארון שרוקי מסתתרת בו, ולנגד עיניה פותח כספת שמאחורי דופן הארון, בודק את תכולתה ונועל את הכספת. אלכס מוצא את רוקי ומנסה לשכנע אותה להתקשר למשטרה לפני שהאיש יעשה זאת, אך היא מראה לו את הכספת, פותחת אותה, מוצאת בה את הכסף שהם חיפשו ומכניסה אותו לתוך תרמיל ריק. אלכס נדהם מכמות חבילות השטרות ומעריך שמדובר במיליון דולר לפחות. הם יוצאים מחדר הארונות ומתכוונים להסתלק מהבית, אך נורדסטרום עולה מהמרתף ומתחיל לפנות את גופתו של מאני לפינת כלי העבודה. הוא מפסיק את מעשיו כאשר רצפת העץ חורקת תחת רגליו של אלכס, ואז הטלפון של מאני רוטט. העיוור יורה לעבר הקול, מוצא את הטלפון ושובר אותו. באמצעות חוש הריח הוא מוצא את זוגות הנעליים שלהם, מבין שלפורץ שהרג יש שותפים, ממהר לכספת ומגלה שהכסף נגנב.
נפאל
ב-2 בפברואר 2018 התקיימה בקטמנדו הקרנת בכורה חגיגית של רימייק נפאלי לא רשמי בשם "שֶׁר בָּאהָאדוּר" (אנגלית: Sher Bahadur; נפאלית: शेरबहादुर) שביים ראג' רָגְ'בָּנְשִׁי.
תל שדוד
גילוי אבני המיל שאת מרביתן ניתן לראות כיום בסמוך לתל ואף בתחומי הקיבוץ עצמו מעידות על השימוש הנרחב שעשו הרומאים באותה הדרך, שבתקופתם חיברה את מגידו לציפורי הנמצאת בגליל.
שירת מרים
שירת מרים היא הפסוק מתוך שירת הים שמסופר ששרה מרים הנביאה עם בנות ישראל כשניגנו ורקדו לאחר קריעת ים סוף. השירה מופיעה מיד אחרי שירת הים המלאה, ולפני סיפור מי מרה.
תיאור הדברים
"ותען להם מרים" כמו בשירת הים שמשה אמר לאנשים וכולם חזרו אחריו, כך גם בשירת הנשים מרים אמרה וכל הנשים חזרו אחריה: "שירו לה' כי גאה גאה, סוס ורוכבו רמה בים" (את הדברים בצורה דומה אמר משה עם הגברים בשירת הים).
מנהגים
לפי נוסח תימן הבלדי, שירת מרים נאמרת בפסוקי דזמרא לאחר שירת הים ואחריה פסוקי פרשת מי מרה ולאחר מכן קטע "רפאני", שהוא עוד רצף פסוקי שבח, בדומה ל"יהי כבוד". לפי הנוסח השאמי לעומת זאת, היא נאמרת רק בימים בהם נקראת בתורה שירת הים.
אפקט מעל הממוצע
אחד ההסברים המרכזיים במחקר הוא שתופעה זו מהווה הטיה לטובת העצמי (Self-serving bias). משמע, לאדם יש נטייה מוטיבציונית שעיקרה שמירה על דימוי עצמי חיובי. האדם נוטה לראות עצמו באור חיובי ולהסיק מסקנות המשמרות או מחזקות את צרכיו ואת ערכו האישי. לדוגמה, טיילור ובראון (1988) טוענים במחקרם כי אשליה חיובית על העצמי מאפשרת להתמודד עם תסכולים בחיי היומיום ואף מקדמת רווחה נפשית.
הסברים אחרים רואים את אפקט ה'טוב מהממוצע' כנובע מהטיה קוגניטיבית ולא מהטיה מוטיבציונית. האדם אינו מעריך עצמו באמת כמעל הממוצע אלא ישנן טעויות קוגניטיביות אשר מביאות להטיה. הטעויות מבוססות על הערכות לא רציונליות שנעשות בשלב קבלת החלטות, לדוגמה, בשל זמינות בזיכרון של מידע על העצמי יותר ממידע על האחר או בשל כישלון בהערכה סטטיסטית של סיכויי האחר אשר מובילים להטיה.
פרננדה קסטילו
קריירה
בשנת 2007 שיחקה בטלנובלה "שיכורה מאהבה" את דמותה של דניאלה מונטאלבו סנטוס; הטלנובלה היא רימייק מקסיקני לטלנובלה הקולומביאנית "קפה בניחוח אישה" משנת 1994.
דמודקס
ישנם כ-65 מינים ידועים של דמודקס. שני המינים הידועים שחיים על בני אדם הם דמודקס פוליקולרום (Demodex folliculorum) ודמודקס ברוויס (Demodex brevis), שניהם מכונים לעיתים קרובות "אקרית הפנים". מין אקרית נפוץ בכלבים מבויתים הוא דמודקס קאניס (Demodex canis).
למעשה מושבות של אקריות נפוצות גם אצל אנשים וגם אצל כלבים, אם כי לרוב אין התופעה גורמת סימפטומים משמעותיים כלשהם. לעיתים יכולה מחלת עור להיגרם כתוצאה מהאקריות, או לגרום למחלת העפעפיים בלפריטיס.
בנדר סרי בגוואן
בעיר ממוקמים מוסדות השלטון והתרבות המרכזיים של ברוניי ובהם אולם הטקסים המלכותי, בניין הסמלים, מרכז ההיסטוריה ובתי הספר העיקריים והחשובים. בנוסף, בעיר מפעלים ליצור ריהוט, טקסטיל, מוצרי אומנות-יד ועיבוד עץ.
Unlimited
פעילות החברה
ובאוקטובר 2022 הכריזה החברה כי חצתה את רף מיליון משקי הבית בפריסה ארצית ב-93 יישובים והחלה בפריסה ושדרוג הרשת לטכנולוגיה מתקדמת, המאפשרת בין היתר גלישה סימטרית של עד 10 ג'יגה.
יחסי אוגנדה–דרום סודאן
יחסים פוליטיים
נשיא אוגנדה יוורי מוסווני, היה ידיד של מנהיג המורדים בדרום סודאן ותמך בצבא השחרור העממי הסודאני, שנלחם למען עצמאות האזור.
יחסים דיפלומטים
אוגנדה מחזיקה בשגרירות רשמית בג'ובה. דרום סודאן מחזיקה בשגרירות רשמית בקמפלה.
מאוריס ומידחאט בגיץ'
מידחאט בגיץ' (בבוסנית: Midhat Begić; 1911–1983) נולד בברצ'קו כיום עיר ורשות מקומית בצפון-מזרח בוסניה והרצגובינה, אז חלק מהאימפריה האוסטרו הונגרית. נפטר באלפים הצרפתים. היה חבר באקדמיה הבוסנית למדעים ואומנויות.
ביות האוגר הזהוב
קִטלוגו כמין נפרד
בשנת 1839, במפגש של החברה הזואולוגית של לונדון, ג'ורג' רוברט ווטרהאוס תיאר את האוגר הזהוב כמין חדש. זיהויו של החיה אירע לאחר פגישה ב־1835 כאוֹצֵר המוזאון של החברה הזואולוגית של לונדון, שבו תפקידו היה לטפל בדגימות של יונקים. גוף החיה שבמוזאון הפך לטיפוס המייצג של המין החדש. לא ידוע מי אסף את הדגימה ומי תרם את גופה למוזיאון. כיום אוגר ראשון זה נמצא באחריות המוזיאון הבריטי, לאחר שנרכש ביחד עם שאר אוספי החברה הזואולוגית של לונדון ב־1853.
לכידת אוגרים חיים
זמן מה לפני יציאת המשלחת של אהרוני ב־1930, הפרזיטולוג שאול אדלר נזקק לחיות מעבדה למטרת מחקר מדעי. מחלת הלֵּשְׁמָנִיָּה הייתה בעיה אזורית באותם הימים, ונהוג היה להדביק אוגרים סיניים במחלה כדי ללמוד עליה. עם זאת, הייתה לו בעיה להרבות אותם בשביה והיה קשה לדאוג לקבל משלוחים מסין של החיה. עקב הסיבות הללו, הוא רצה למצוא אוגר מזרח תיכוני שיהיה קל ללכוד אותו ושיהיה לו פוטנציאל במחקר המדעי. ייתכן שאדלר ידע או לא ידע על קיומו של האוגר הזהוב מקריאת העבודה של ווטרהאוס או של אחרים שהעתיקו מידע ממנה. כך או כך, אדלר יצר קשר עם ישראל אהרוני לקבלת עצה, כיוון ששניהם היו חוקרים באוניברסיטה העברית וכיוון שאהרוני היה ראש מחלקת הזואולוגיה באוניברסיטה.
החיפוש המקיף ביותר לא הצליח למצוא את האוגרים שברחו, מה שאומר שנשארו שלוש נקבות וזכר אחד בידיים אנושיות. הזכר הרג את אחת מהנקבות. אהרוני הטיל ספק ביכולותיהם של האוגרים הנשארים להוליד צאצאים, ובן מנחם ניסה שיטת הרבעה חדשה. אהרוני תיאר את תוצאותיה:
רשת החינוך אנקורי
היסטוריה
בשנת 1973 החליט אנקורי לפרוש ומכר את חלקו ברשת לאביבה ולאבי הבר. במשך ארבע שנים נוספות הם ניהלו את הרשת יחד עם שותף נוסף בשם גדעון לוין. החל משנת 1978, הפכה משפחת הבר לבעלים הבלעדיים של הרשת.
בשנת 1990 הקימה אנקורי מערכות למידה הוצאה לאור לספרי ועזרי לימוד. הספר הראשון שיצא הוא ספר ללימוד תנ"ך לבגרות, שנכתב על ידי ויוי הרשטיין, אז מורה ברשת והיום מנהלת קמפוס תל אביב יחד עם יעקב הבר. הספר שנקרא "בגרות בתנ"ך" הפך להצלחה ופתח את הדלת להוצאת ספרים נוספים.
בגרות ופסיכומטרי
בתחילת שנות ה-80 הגיע ללמד ברשת שם לוי - בוגר תיכון אנקורי, שהביא עמו את הרעיון להציע לתלמידי הבגרות של הרשת גם קורסי פסיכומטרי. הוא קיבל אישור לקחת חופשה של שנה מהוראה בתיכון, על מנת לכתוב ספר ללימוד פסיכומטרי. בחלק של המתמטיקה נתקל לוי בקשיים וביקש את עזרתו של מורה אחר ברשת - יואל גבע. במקביל ליציאת הספר נפתחו ברשת כיתות ללימוד פסיכומטרי. בחודשים הראשונים לא הצליחו קורסי הפסיכומטרי ליצור רווח ויואל גבע איבד עניין בתחום הפסיכומטרי, וחזר ללמד מתמטיקה 3 יח"ל ברשת.
בשנות ה-80 הקימה הרשת בשיתוף שם לוי את בית הספר High Q ללימודי פסיכומטרי. הם יצאו במסע פרסום עם הצעה ייחודית "לא הצלחת לא שילמת". בית הספר זכה להצלחה מיידית והפך למוביל בתחום. בתחילת שנות ה-90 רכש שם לוי את חלקה של הרשת ב- High Q ויצא לדרך עצמאית.
בשנת 1994 פתחה הרשת מותג מתחרה תחת השם "אנקורי פסיכומטרי". ספרי וחומרי הלימוד הפסיכומטריים, שנכתבים על ידי המורים המדריכים ומחלקת המחקר של הרשת, נחשבים לספרי הפסיכומטרי הבודדים שמתעדכנים לאורך השנים בהתאם לשינויים בבחינה שעורך המרכז הארצי לבחינות והערכה.
יושי
תוכן ויצירה
שיגרו מיאמוטו, יוצר סדרת מריו, הסביר כי חברת נינטנדו רצתה בן לוויה למריו בצורת דינוזאור מאז "האחים סופר מריו" הראשון, אך הדבר לא התאפשר עקב מגבלות טכניות של קונסולת המשחקים Nintendo Entertainment System. במהלך פיתוח המשחק "האחים סופר מריו 3" הכין מיאמוטו מספר סקיצות, ביניהם תמונה של מריו רכוב על סוס. כאשר קונסולת סופר נינטנדו החזקה יותר יצאה לשוק, מיאמוטו הצליח להוציא לפועל את דמותו של יושי כאשר הוא נוסף לכותר ההמשך סופר מריו וורלד.
עצב הגומד
מהלך
בסמוך לעילית העלי, עצב הגומד תת-עורי ופגיע. עובדה זו מוכרת בצורה עקיפה שכן אם נחבט העצב, מורגשים עקצוצים באזורים המעוצבבים על ידי העצב, בעיקר באצבעות החמישית והרביעית.
סטמפניו
הרומן תורגם על ידי יצחק דב ברקוביץ וב-1997 הופיע תרגום עדכני יותר של אריה אהרוני והוא עובד לסדרה של ליטוגרפיות אצל אמנים רבים, בהם אנטולי קפלן ומאנה כץ.
משפט ארנפסט
דוגמה
כאשר x הוא מיקום החלקיק.
נרצה לחשב את השינוי הרגעי בתנע p. נעשה זאת תוך שימוש במשפט ארנפסט:
גיא אריאלי
תחילת הקריירה
בחנוכה 1998 השתתף אריאלי כרקדן ב"פסטיגל חלומות" היה חבר בלהקת הבנים פור יו ובנוסף הופיע בפסטיגל 1998 בתור סבא "מוצ'קין".
המשך הקריירה
ב-2010 השתתף בטלנובלה היומית של ערוץ 10 "נשות הטייסים" והנחה את העונה הראשונה של תוכנית המציאות "הרווק".
בנובמבר 2016 השתתף אריאלי בסדרה "פלאשבק" ששודרה בערוץ הילדים, בתפקיד מיקי, אבא של אביב.
ב-7 ביוני 2021 עלתה לשידור העונה השנייה של הסדרה "פמת"א" בה השתתף אריאלי בתור יניב ארזי מנהל הפיצרייה.
דונילוביצ'ה
יהודי דונילוביצ'ה
ב-6 בינואר 1942 רוכזו כ-900 יהודי הכפר בגטו שהוקם בסמטה מוזנחת בו, בו הועסקו בתנאי רעב. בקיץ 1942 הגיעו לגטו פליטים יהודים מיישובי הסביבה.
אחמד סדיק
אחמד סדיק (באנגלית: Ahmed Sadik; 1884 – 1945) היה חסיד אומות העולם מיוגוסלביה. את התואר קיבל סדיק על כך שב־1942 סייע למשפחה יהודית לצאת מאזור הסכנה שבבוסניה, ולעבור לאזור בטוח יותר אשר בשליטה איטלקית. סדיק הוצא להורג ב־1945 באשמת הצלת יהודים.
אולגה קולינה
אולגה קולינה (באנגלית: Olga Kulina) הייתה חסידת אומות עולם בלארוסית, שהסתירה ילד צעיר בתקופת מלחמת העולם השנייה והוכרה כחסידת אומות עולם ב-1995.
פרס באפט"א לעיצוב ההפקה הטוב ביותר
פרס באפט"א לעיצוב ההפקה הטוב ביותר (באנגלית: BAFTA Award for Best Production Design) הוא פרס של האקדמיה הבריטית לאמנויות הקולנוע והטלוויזיה המוענק מדי שנה לסרטי קולנוע.
שנות ה-1960
1965: דרלינג – ריי סים
1967: הפרס לא הוענק
שנות ה-1970
1978: מפגשים מהסוג השלישי – ג'ו אלבס
שנות ה-1980
'''1982: בלייד ראנר – לורנס ג'. פאול'''
1985: ברזיל – נורמן גרווד
רפאל בניטס
רפאל "רפא" בניטס מאודס (בספרדית: Rafael "Rafa" Benítez Maudes, נולד ב-16 באפריל 1960 במדריד שבספרד) הוא כדורגלן עבר ומאמן כדורגל ספרדי, המאמן את קבוצת סלטה ויגו.
וסט ברומיץ' אלביון
היסטוריה
את עונת 2020/2021 פתחה הקבוצה עם נקודה אחת בחמשת המחזורים הראשונים, הייתה זו פתיחת העונה הגרועה ביותר של הקבוצה בתולדות הפרמייר ליג, בסיום העונה ירדה ליגה והמאמן סם אלרדייס פוטר. ב-24 ביוני 2021 מונה ולריאן איסמאל לתפקיד המאמן בארבע השנים הקרובות. כעבור שמונה חודשים עזב איסמאל את המועדון ובמקומו מונה סטיב ברוס. בתחילת עונת 2022/23 הייתה הקבוצה ממוקמת בתחתית הצ'מפיונשיפ וסטיב ברוס פוטר. אחריו מונה כמאמן קרלוס קורבראן. בסיום העונה סיים המועדון במקום התשיעי ולא הצליח להעפיל למשחקי הפלייאוף על העלייה לפרמייר ליג.
רפאל בניטס
ליברפול
במהלך עונתו הראשונה, עונת 2004/2005, לא הצליח בניטס להוביל את הקבוצה להצלחה בפרמייר ליג והקבוצה סיימה במקום החמישי. אף על פי כן, הקבוצה הגיעה לגמר הגביע האנגלי אך הקבוצה הפסידה 2–3 לצ'לסי לאחר הארכה.
צ'לסי
ב-21 בנובמבר 2012, מינתה צ'לסי את בניטס כמאמן זמני עד לסיום עונת 2012/2013 לאחר פיטוריו של רוברטו די מטאו.
פלזן
היסטוריה
אזכורה הראשון של פלזן בין דפי ההיסטוריה בא בשנת 976, כטירה שהייתה אתר קרב בין הדוכס בולסלאס השני מבוהמיה לבין אוטו השני, קיסר האימפריה הרומית הקדושה. המקום הפך לעיר בשנת 1295 כאשר מלך בוהמיה, ונצ'סלאס השני העניק לה את רישיון העיר וקבע את גבולותיה של העיר החדשה, במרחק של כ-10 ק"מ מאתר ההתיישבות המקורי. באתר ההתיישבות המקורי יושב היום היישוב סטארי פילזנק. פלזן הפכה חיש מהר לעיר מסחר חשובה בזכות מיקומה על צומת דרכי מסחר מרכזיות שהובילו לערי מסחר מרכזיות במאה ה-14: נירנברג ורגנסבורג. פלזן הייתה אותה תקופה העיר השלישית בגודלה בבוהמיה לאחר פראג וקוטנה הורה. בעת מלחמות ההוסים הייתה העיר למרכז להתנגדות קתולית להוסים. פרוקופ הגדול הטיל על העיר מצור שלוש פעמים, אך לא יכול לה. בשנת 1468 רכשה העיר בית דפוס והספר "תולדות ימי טרויה" היה הספר הראשון שיצא לאור בדפוס בבוהמיה.
פלזן שוחררה מן הכיבוש הנאצי ב-6 במאי 1945 על ידי הדיוויזיה המשוריינת ה-16 של הארמייה השלישית של הגנרל פטון וכן יחידות מדיוויזיות חיל רגלים. פטון המשיך ושחרר חלקים רבים ממערב בוהמיה. שאר שטחה של צ'כוסלובקיה שוחרר על ידי הצבא האדום הסובייטי. יחידות הצבא האמריקאי נותרו בפלזן עד לסוף נובמבר 1945 וסייעו לצ'כים במאמצי השיקום לאחר מלחמת העולם השנייה. לאחר שעלה משטר קומוניסטי בצ'כוסלובקיה נעשה מאמץ מכוון למחוק כל אזכור לפעולת כוחות צבא ארצות הברית בעיר. רק לאחר שהשלטון הקומוניסטי הוחלף בשלטון דמוקרטי בשנת 1989, תוקן עוול היסטורי זה. מאז שנת 1990 מתקיים בפלזן, מדי חודש מאי, פסטיבל השחרור אליו מוזמנים חיילים אמריקאים ותיקים שהיו בין משחררי העיר.
שארלוט הורנטס
1992–1995: תקופת ג'ונסון ומורנינג
לפני עונת החליפו ההורנטס את קנדל גיל בקלע הרסי הוקינס, וסיימו את העונה במאזן 41:41 שהציב אותם במקום התשיעי במזרח ומחוץ לפלייאוף. בסיום העונה הסדירה נבחר דל קרי לשחקן השישי של העונה ב-NBA, לאחר שקלע 16.3 נקודות בממוצע למשחק כמחליפו של הוקינס. בעונה הבאה הובילו מורנינג וג'ונסון את ההורנטס ל-50 ניצחונות, והקבוצה העפילה לפלייאוף מהמקום הרביעי במזרח. בסיבוב הראשון ניצבה מולם שיקגו בולס, שהדיחה את ההורנטס בתוצאה 3:1 בזכות 32.3 נקודות למשחק שקלע מולם מייקל ג'ורדן.
2004–2007: ליגת ה-NBA חוזרת לשארלוט
משחקם הראשון של הבובקאטס נערך ב-4 בנובמבר באולם שארלוט קולוסיאום, והסתיים בהפסד 103:96 לוושינגטון ויזארדס. יומיים לאחר מכן, ניצחו הבובקאטס בפעם הראשונה בהיסטוריית המועדון כאשר גברו על האורלנדו מג'יק, 111:100. כמו קבוצות ההרחבה נוספות בעבר, התמודדו הבובקאטס עם מאבקים בתחתית הליגה, והם סיימו את העונה הסדירה במאזן של 18:64, כשהם אינם מצליחים לנצח יותר משני משחקים ברציפות. באופן אישי, הרוקי אמקה אוקפור הציג יכולת מצוינת בעונתו הראשונה, העמיד ממוצעים של 15.1 נקודות ו-10.9 ריבאונדים למשחק וזכה בתואר רוקי העונה.
קיסר רוסיה
על פי סעיף 1 בחוקי היסוד של האימפריה הרוסית: הקיסר הוא השליט הרוסי בעל סמכות בלתי מוגבלת. מציית לכוח עליון לא מתוך פחד, כי אם מתוך המצפון שציווה האל. היותו בעל סמכות בלתי מוגבלת משמעותה כי הוא מבצע תפקידים ציבוריים במסגרת החוק ומחזיק בידיו את מושכות הצדק מבלי לדרוש תמורה. על פי זה האימפריה הרוסית הייתה מדינה חוקתית בעלת שלטון מלוכני מוגבל.
שארלוט הורנטס
2010–2013: השנים האחרונות כשארלוט בובקאטס
ב-2013 הגיש מייקל ג'ורדן בקשה למועצת מנהלי הליגה לשינוי השם לשארלוט הורנטס החל מעונת, לאחר שהניו אורלינס הורנטס (דאז) שינו את שמם לניו אורלינס פליקנס והחזירו את זכויות השם 'הורנטס' לשארלוט. ב-18 ביולי של אותה השנה, הכריזה הנהלת ליגת ה-NBA כי אישרה פה-אחד את הבקשה לשינוי שם הקבוצה וכי שארלוט בובקאטס תחזור להיות שארלוט הורנטס לאחר עונת.
האולם הביתי
במהלך עונתם הראשונה, שיחקו הבובקאטס את משחקיהם הביתיים באולם השארלוט קולוסיאום, בעת שאולמם החדש (השארלוט בובקאטס ארנה) היה בשלבי בנייה. לאחר השלמתו, סגרה העירייה את אולם הקולוסיאום המיושן, במהלך הפגרה של שנת 2005 וחנכה את האולם החדש עם הופעה של להקת הרולינג סטונז.
שיאים למשחק בודד
נקודות: 60, קמבה ווקר נגד בוסטון סלטיקס, 18 בנובמבר 2018.
ג'ון מורי ריימר-ג'ונס
ג'ון מורי ריימר-ג'ונס (באנגלית: John Murray Rymer-Jones; 1897, אנגליה - 1993), מפקד משטרת המנדט הבריטי בארץ ישראל מאוגוסט 1943 עד מרץ 1946.
ג'ון ריימר-ג'ונס האריך ימים ונפטר בשנת 1993 בגיל 96 שנים.
אק
{{פירושונים|
מוריס איילנד
היסטוריה
על האי נבנה מגדלור המציין את צידה הדרומי של הכניסה למפרץ.
הפארק הלאומי נמדג'י
הפארק הלאומי נמדג'י (בכתיב מלא: הפארק הלאומי נאמאדג'י) (באנגלית: Namadgi National Park) הוא פארק לאומי הממוקם בטריטוריית הבירה האוסטרלית שבאוסטרליה. הפארק גובל בשטחי הפארק הלאומי קוסקיוזקו שבמדינת ניו סאות' ויילס. הפארק ממוקם כ-40 ק"מ דרומית מערבית לקנברה בירת אוסטרליה, ומהווה 46% משטח טריטוריית הבירה האוסטרלית. שטחו של הפארק 1,058 קמ"ר.
פליקס זאלטן
ביוגרפיה
יצירתו המפורסמת ביותר היא "במבי: חיים ביער". את ההשראה לספר זה קיבל בעת שערך טיול בהרי האלפים בשנת 1923. שלוש שנים לאחר מכן פורסם הספר. ב-1933 מכר את הזכויות על הספר, ולכן לא זכה לרווחים מסרטו של דיסני משנת 1942 אשר התבסס על ספרו, ונחשב כיום לקלאסיקה.
גוף ויטלם
ויטלם הוביל את הלייבור לשלטון אחרי 23 שנה באופוזיציה, ופוטר אחרי 3 שנים על ידי המושל הכללי בצעד שנוי במחלוקת שהוביל למשבר הפוליטי הגדול בתולדות. למרות התקופה הקצרה יחסית שבה כיהן בתפקיד הוא אחד מראשי ממשלת אוסטרליה שהותירו את החותם הרב ביותר על ארצו.
ראש האופוזיציה
בבחירות הפדרליות של 1969, בהן התמודד מול ראש הממשלה ג'ון גורטון (שירש את הולט שנעלם בדצמבר 1967) הצליח ויטלם להוביל את הלייבור להישג אלקטורלי גדול, כשצימצם את הרוב של הקואליציה של המפלגה הליברלית והמפלגה הלאומית מ-41 מושבים לשבעה בלבד, וזכה ברוב קולות הבוחרים (שבגלל השיטה היחסית לא תורגם לרוב בבית הנבחרים). הבחירות של 1969 חיזקו את מעמדו של ויטלם במפלגתו, ולעומת זאת גרמו להחלפתו של גורטון בראשות מפלגתו ובראשות הממשלה על ידי ויליאם מקמהון, בתחילת 1971. ב -1971 ביקר ויטלם ברפובליקה העממית של סין והבטיח שממשלה בראשותו תקים קשרים דיפלומטיים איתה. ראש הממשלה מקמהון התקיף אותו בחריפות על כך, אולם הובך כאשר כמה חודשים אחר כך נשיא ארצות הברית ריצ'רד ניקסון ביקר בסין בעצמו כמה חודשים אחר כך.
ראש ממשלה
בבחירות לבית הנבחרים הפדרלי שנערכו ב-2 בדצמבר 1972 זכה הלייבור לרוב של 9 מושבים, ושלושה ימים אחר כך הושבע ויטלם לראש ממשלה (שבשבועיים הראשונים כללה רק אותו ואת סגנו לאנס ברנרד שחילקו ביניהם את כל התפקידים). אולם בסנאט, לו לא נערכו בחירות באותה עת, אלא מחצית חבריו נבחרו ב-1970 ומחצית אחרת ב-1967, לא היה ללייבור רוב.
אומימה אבו בכר
השכלה
היא בעלת תואר ראשון בספרות בשפה האנגלית מאוניברסיטת קהיר, ותואר שני (MA) בספרות אנגלית מאוניברסיטת המדינה של קרוליינה הצפונית. כותרת התזה שלה: "קלאופטרה אצל שייקספיר ואצל אחמד שאוקי" (Cleopatra in Shakespeare and in Shawqi). בשנת 1987 סיימה את הדוקטורט באוניברסיטת ברקלי, קליפורניה, בחוג לספרות השוואתית (ערבית ואנגלית), בו חקרה את שירתו של אבו אל-חסן אל-שושתרי (ابو الحسن الششتري).
צ'ארלס טיילור (מנהיג ליברי)
עלייתו לשלטון
ב-1989 הגיע טיילור לחוף השנהב, שכנתה המזרחית של ליבריה, שם הצליח לגייס מספר רב של מורדים שהשתייכו לארגון בראשותו: NPFL (National Patriotic Front of Liberia). אנשי הארגון עברו אימון צבאי וקיבלו מימון מלוב בהנהגתו של מועמר קדאפי. בנוסף זכה הארגון לתמיכה של המדינות בורקינה פאסו וחוף השנהב וכן של מממנים פרטיים.
הגליה והבאתו לדין
שלוש שנים לאחר מכן, ב-2006, הוסגר טיילור לבית המשפט המיוחד לסיירה לאון, על ידי שני אנשי עסקים ניגרים אשר גפיהם נכרתו על ידי כוחותיו של טיילור בליבריה. זאת לאחר שהאינטרפול הוציא צו מעצר בינלאומי המגובה בצווי האו"ם על מנת שייעצר. המשטרה הניגרית מצאה ועצרה את טיילור, אך הוא הצליח להימלט כעבור 48 שעות, וכל 22 השוטרים שעצרו אותו נעצרו לאחר מכן. טיילור נתפס על ידי הרשויות הניגריות בגבולה הדרומי של ניגריה במרץ 2006 בעודו מנסה לחצות את הגבול לקמרון. הוא הועבר לידי גוף בינלאומי והוטס למונרוביה במטוס ממשלתי ניגרי תחת שמירה, ומשם הוטס במסוק של האו"ם לבית הדין המיוחד בסיירה לאון.
משפטו
לאחר עיכובים רבים, החל בינואר 2008 משפטו של טיילור בבית המשפט המיוחד לסיירה לאון (בשבתו בהאג כאמור). בשלב התביעה העידו 91 עדים, וב-2009 החל שלב ההגנה במשפטו. טיילור לא עומד לדין על מה שאירע במלחמת האזרחים בליבריה מסוף שנות ה-80, אלא הוא נאשם באחריות לליבוי מלחמת האזרחים בסיירה לאון השכנה במהלך שנות ה-90.
חיים אישיים
טיילור נישא לג'ול, פוליטיקאית ליבריאנית, ב-1997, ולהם בן אחד. ג'ול טיילור מילאה מספר תפקידים בכירים במהלך תקופת נשיאותו של טיילור, בהם סגנית נשיא הבנק המרכזי של ליבריה. היא הגישה בקשה לגירושין מטיילור ב-2005, שאושרה ב-2006. כיום היא מכהנת כסנאטורית מטעם מחוז בונג בסנאט של ליבריה.
טיבור מדיאר
ביוגרפיה
הוא נלקח למחנות שירות העבודה (עבודות כפייה לגברים יהודים עבור הצבא ההונגרי) במהלך מלחמת העולם השנייה ושרד את שואת יהודי הונגריה. לאחר השחרור עבד כעורך בעיתונים שונים באזורי ערי השדה ובבודפשט. בשנות החמישים כתב מחזות קברט פופולריים ומצליחים. לקראת סוף הקריירה שלו, היה עורך הקריאה של "כלכלה עולמית" (Világgazdaság). לבסוף, הוא עבד בשבועון "הונגריה" (Magyarország).
מחצבת רבדים
החפירות ותוצאותיהן
מחצבת רבדים נחפר לראשונה ב-1996 בחפירות שנעשו באתר על ידי רשות העתיקות ונמשכו מספר עונות חפירה (1996, 1998, 1999, 2004). במהלך החפירות נחשפו עצמות בעלי חיים בהם שור הבר, צבי, אייל אדום, יחמור, אייל כרמל, חזיר בר וסוסיים. נוסף על כך נמצאו שרידים של חתול בר, מכרסמים כגון נברן השדה וחולד, צבים וזוחלים אחרים. ממצא ייחודי שנמצא באתר הוא פיל ישר-חט, הפיל היה גדול במקצת מהפיל האפריקני, התנשא לגובה של 3.9 מטר ושקל כ-6,000–7,000 ק"ג ושימש כמזון לאנשי היישוב. באתר נמצאו כלי צור רבים בהם; אבני יד, כלי קיצוץ, גרעינים, ספרואידים,, מרצעים, שקערוריות, משוננים ומגרדים.
מריו קורסו
קריירת משחק
במהלך שמינית גמר גביע אירופה לאלופות 1971/1972, פגשה אינטר למשחק חוץ את בורוסיה מנשנגלדבך. המשחק קיבל תפנית אלימה עם זריקת חפץ מהקהל שפגע בראשו של חברו של קורסו לקבוצה, רוברטו בונינסניה. על אף האירוע האלים, המשחק המשיך ואינטר הובסה 7–1, כאשר קורסו מורחק לאחר שבעט בשופט המשחק. בעקבות ערעורה של אינטר לאופ"א המשחק בוטל, אך קורסו הושעה לשנה מהמפעלים האירופיים ולא שיחק עוד בטורניר, בו נעצרה אינטר רק במשחק הגמר.
קריירת אימון
ב-1984 חזר קורסו לאינטר, בתפקיד מאמן הנוער. בנובמבר 1985, לאחר עשרה מחזורים בעונת, נקרא להחליף את המאמן המפוטר אילריו קסטנייר בקבוצה הבוגרת, משרת האימון הראשונה שלו בסרייה א'. בהופעת הבכורה שלו על הקווים הוביל את אינטר לשוויון 1–1 מול האלופה שבדרך, יובנטוס. כמו כן, הוביל את אינטר עד לחצי גמר גביע אופ"א, שם גברה 3–1 על ריאל מדריד במשחק הראשון אך הובסה 5–1 בגומלין וסיימה את דרכה. את העונה בהדרכתו של קורסו סיימה אינטר במקום השישי בטבלה. בסיום העונה התמנה ג'ובאני טרפטוני, אלוף איטליה הטרי עם יובנטוס, לתפקיד המאמן הראשי, וקורסו חזר לתפקידו בנוער.
שלום (אונייה)
הרקע לבניית האונייה
תכנון עיצוב הפנים של האונייה הופקד בידי משרד האדריכלים של אל מנספלד ודורה גד והאינג'נר גרשון יורן מטעם חברת צים, אשר גם פיקח אישית על בניית פנים האוניה כמו גם ניהול ובחירת הרכש המיוחד של חפצי האומנות ורהוט האוניה.
בראש מנהלת הפרויקט עמד רב חובל רימון (ולוולה), בפיקוח הטכני עמד אדמונד וילהלם ברילנט שהושאל מחיל הים. עבודת הבנייה ארכה שלוש שנים, ועלותה הבסיסית הייתה 14 מיליון דולר, במימון עיקרי שהגיע מהממשלה (76%), והיתרה בהשקעה של "צים". מועד ההשקה הרשמי נדחה פעמים אחדות, והעלות צמחה ל-20 מיליון דולר. מדובר היה בסכומי עתק, נכון לשנות ה-60, במשק ישראלי שיצא רק שנים אחדות קודם לכן מתקופת הצנע, וכבר החלו לבצבץ בו סימנים ראשונים של המיתון הכלכלי.
עיצוב האונייה
הדחק האונייה היה 24,500 טון (כפול ממשקלה של אוניית נוסעים רגילה, מאלה שנהגו לשוט בקווי נוסעים בעולם), ובה עשרה סיפונים פתוחים וסגורים, עם מקום לאלף נוסעים ועוד 500 אנשי צוות. הייתה זו האונייה המפוארת ביותר שנבנתה עבור צי אוניות הנוסעים בישראל, בסטנדרטים גבוהים ועם שפע מתקנים ותנאים מיוחדים שלא הוכרו בימים ההם: אולם קולנוע ל-400 איש, אולמות ספורט, בית כנסת, כנסייה, ספרייה, בריכות שחייה, מגרש טניס, ומועדוני לילה. שני חדרי אוכל פעלו באונייה, ולהם מטבח כשר למהדרין. התאים הכילו ריהוט עשוי מעץ טיק ומרופד עור, וכללו גם טלוויזיה – מכשיר יוקרתי בימים ההם.
הפלגות ראשונות
בתחילת 1964 הסתיימה בניית האונייה, והיא הגיעה לנמל חיפה. עם בואה של "שלום", הציעה "צים" הפלגות לניו יורק ב-12 יום. ההפלגות הראשונות עוררו עניין, והאונייה הייתה בתפוסה מלאה. אך כעבור חודשים אחדים החלו חריקות בתפעול השוטף, בין היתר על רקע דרישות שכר של איגודי הימאים, והבאת צוות מלחים מהמזרח הרחוק. מלחים שעבדו על האונייה ותיירים שנסעו בה סיפרו על עושר ובזבוז, והצמיחו שמועות ואנקדוטות כמו השמועה על כלים שנזרקים לים במקום לשטוף אותם.